நாங்கள் வேறுபட்டவர்கள் நாங்கள் அகதிகள் அல்ல என்ற அந்த நிலைப்பாட்டை அவர்கள் எடுக்கவில்லை. இதற்கான காரணம் என்னவென்றால் இந்த நாடுகளில் எவ்வாறு தலித்துக்களின் பிரச்சனைகள் பெரிய பிரச்சனைகளாக தலித் இலக்கியம் கூடுதலான மக்களுடைய கவனத்துக்கு எடுத்துக்கொண்டதோ அது போல மேற்கு நாடுகளிலும் நாங்கள் ஈழத்தவர்கள் அல்ல அல்லது அகதிகள் அல்ல என்று கூறியவர் கூட நாங்களும் ஈழத்தவர்கள் தான் என்ற ஒரு உணர்வுக்கு அவர்கள் விரும்பியோ விரும்பாமலோ தள்ளப்பட்டிருக்கிறார்கள். அதற்கான காரணம் அங்குள்ள இனத்துவேசம். அந்த இனத்துவேசத்துக்கு அவர்கள் பிராமணர்களாக இருந்தால் என்ன? வேளாளர்களாக இருந்தாலென்ன? தலித்துகளாக இருந்தாலென்ன? அவர்கள் உள்ளாக்கப்படுகிறார்கள். இந்த நாட்டிலே மக்கள் புகலிடத்திலே பொதுமைப்பட்ட உணர்வைப் பெறுவதற்கு இது ஒரு பிரதான காரணம் . அவர்கள் தங்களுடைய வாழ்க்கையை அங்கு இன்றும் ஸ்திரப்படுத்த முடியவில்லை.